Vlak 4 geld nog dae lankVlak 4-beurtkrag sal nou tot Sondag vroegoggend geld. Eskom het ’n kort ruk gelede aangekondig dat ’n opwekkingseenheid elk by die Kriel-, Majuba- en Tutukakragstasie die afgelope 24 uur onklaar geraak het. Dié verwikkeling noodsaak hom nou om vlak 4-beurtkrag tot Sondag 05:00 in te stel. Fase 3-beurtkrag sal dan tot Maandag 05:00 geld. Eskom sal ook Sondag ’n vooruitsig op die komende week verskaf. Die kragvoorsiener sê hoewel sommige opwekkingseenhede teen volgende week na verwagting in diens gestel sal word, is dit steeds nodig om beurtkrag voort te sit in ’n poging om die noodreserwes aan te vul wat die afgelope twee weke uitgeput is. Altesaam 7 210 MW is tans nie beskikbaar nie weens beplande instandhoudingswerk, terwyl nog 15 319 MW aan kapasiteit weens onbeplande kragonderbrekings nie beskikbaar is nie. “Eskom sal enige verdere veranderinge dadelik kommunikeer,” het die kragvoorsiener vanmiddag belowe. #POWERALERT1 Breakdowns and persistent shortages of generation capacity necessitate the continuous implementation of Stage 4 loadshedding until 05:00 on Sunday, thereafter Stage 3 until 05:00 on Monday pic.twitter.com/3wprN04u6I — Eskom Hld SOC Ltd (@Eskom_SA) September 16, 2022